== Standsningssteder ==
Km er angivet fra Masnedsund. Fra (den ny) Vordingborg Station var afstandene et par hundrede meter længere.
* [[Masnedsund]] station i km 0,0 med egen perron, en lille [[Drejeskive (jernbane)|drejeskive]] og en lille enkeltsporet [[lokomotivremise|remise]] umiddelbart øst for statsbanestationen på [[Sydbanen]]. DSB varetog billetsalg og rejsegodsekspedition.
* Vordingborg Slotsstation i km 1,6.
* Vintersbølle trinbræt i km 4,0 fra 15. maj [[1927]] (kun om sommeren), fra 1. marts [[1930]] hele året og omdøbt til Florke trinbræt.
* [[Nyråd]] station i km 5,2.
* [[Bakkebølle]] trinbræt med sidespor i km 6,9.
* Vestenbæk trinbræt i km 8,4 fra [[1953]], hovedsagelig brugt af flyversoldaterne på radarvarslingsanlægget nord for Stensved.
* [[Stensved]] station i km 9,5 med krydsnings/læssespor.
* Stivænge trinbræt i km 10,3 fra [[1953]] på banens højeste punkt 63,3 m o.h.
* Skovhuse trinbræt i km 11,5 fra [[1949]].
* [[Langebæk]] station i km 13,1 lå 1½ km nordvest for Langebæk, så der opstod den særskilte bebyggelse Langebæk Stationsby.
* Stålvænge trinbræt i km 15,5 fra [[1948]].
* Viemose station i km 17,2 med 85 m læssespor, dræsineskur fra [[1911]].
* [[Kalvehave]] station i km 20,5 med hovedkontor, maskindepot, værksted og depotspor.
* Kalvehave Færgebro i km 20,9 med dampskib til [[Stege]], senere færge til [[Koster (Møn)|Koster]] indtil [[Dronning Alexandrines Bro]] blev indviet i [[1943]].
Organisationer